
Rhan un
Ystyr chwarae yw: 
Bydd plant yn dysgu trwy weithgareddau sy’n cynnig profiadau uniongyrchol gyda’r busnes difrifol o ‘chwarae’ yn darparu’r cyfrwng. Drwy eu chwarae, bydd plant yn ymarfer a chyfnerthu eu dysgu, yn chwarae gyda syniadau, arbrofi, cymryd risgiau, datrys problemau, ac yn gwneud penderfyniadau’n unigol, mewn grwpiau bach a mawr.
(Thomas ac Edwards, 2010, t.27).

Pam mae chwarae yn bwysig?
Wrth ystyried y gosodiad uchod, mae chwarae yn bwysig oherwydd mae plant yn dysgu trwy brofiadau ymarferol a gwneud (Fframwaith Cyfnod Sylfaen, 2015). Mae’r plant yn fwy tebygol i ddysgu trwy brofiadau ymarferol a gwneud am fod plentyn yn dechrau chwarae pan maent yn babi, mae chwarae yn rhan o fywyd bob dydd ac mae chwarae yn ffordd hwyl i ddysgu (Mohammed a Qi, 2020). Mae chwarae yn bwysig oherwydd mae plant gyda’r hawl i ymlacio a chwarae (erthygl 31) ac mae chwarae yn cefnogi datblygiad a dysgu plant, gwella lles ac emosiwn, helpu’r unigolion i adeiladu perthnasoedd gydag eraill a datblygu sgiliau o gymdeithasu a’i chreadigrwydd (Comisiynydd Plant Cymru, 2020). I ymestyn, mae Burner yn credu bod dysgu yn broses weithredol a gan chwarae bydd y plant yn cofio cysyniadau a gwybodaeth maent wedi darganfod trwy wneud (Pwalshy, 2019). 

Chwarae holistaidd
Mae chwarae yn bwysig oherwydd mae’r unigolion yn fwy tebygol i ddatblygu yn holistaidd (Healthline Parenthood, 2020). Er enghraifft: mae’r plant yn cymdeithasu gydag eraill trwy chwarae, yn datblygu dealltwriaeth o ddeall a phrosesu emosiynau gwahanol, yn defnyddio pump synhwyrau (blas, clyw, arogl, gweld a chyffwrdd) ac yn datblygu sgiliau echddygol man. Mae chwarae holistig yn bwysig oherwydd mae’r ymarferwyr yn edrych ar yr amgylchedd a’r plentyn a dim ond trwy chware rydych yn gallu gweld datblygiad cyfannol y plentyn am fod chware yn cefnogi plant i ddatblygu a defnyddio amrywiaeth o sgiliau gwahanol (Milroy, 2020 a First Walkers, 2020)

Chwarae hunangyfeiriedig
Ystyr chwarae hunangyfeiriedig yw pan mae’r plant yn dewis y math o beth maent eisiau chwarae a/neu wneud (Sukenik, 2019). Rôl chwarae hunangyfeiriedig yw pan mae’r plant yn arwain a rheoli’r chwarae. Esiampl o hwn yw gweld grŵp o blant yn chwarae ar y mat gydag adnoddau naturiol. Dyma enghraifft isod o fanteision chwarae hunangyfeiriedig yn ôl Juster (2015):
· Mae’r plant yn cefnogi datblygiad ei hun ac yn lleihau straen trwy chwarae oherwydd dydy’r oedolion ddim wedi gosod nod penodol ac yn amharu ar ei chwarae.
· Mae’r plant yn derbyn y rhyddid i ddysgu, greu rheolau, datblygu syniadau, cyfle i chwarae rhydd a rheoli symudiadau. 
· Mae’r plant yn derbyn y cyfle i archwilio’r ystafell gan chwarae, defnyddio ei dychymyg a bod yn greadigol. 
· Mae’r plant yn derbyn y cyfle i wneud penderfyniadau, arbrofi ar ei dysgu a dewis beth i wneud.
· Mae’r plant yn fwy tebygol i ddatblygu yn naturiol a chynyddu ei hunanhyder a hunan-barch. 
Mae rôl yr oedolyn yn bwysig mewn chwarae hunangyfeiriedig oherwydd dydy’r oedolion ddim yn amharu ar chwarae’r unigolyn ond yn arsylwi’r plant am fod yr ymarferwyr yn gallu adnabod y plentyn yn well. Hefyd, mae’n bwysig bod yr oedolion yn rheoli’r amgylchedd er mwyn hybu chwarae hunangyfeiriedig gan gynllunio amgylchedd parhaus sy’n rhoi cyfleoedd i’r plant archwilio a gosod adnoddau ychwanegol i hybu’r plant i ymestyn y chwarae a derbyn ystod eang o brofiadau (Rymanowicz, 2015 a Play Wales, 2021). Mae Reggio (o waith Malaguzzi) yn awgrymu bod yr amgylchedd yw’r 3ydd athro a bod plant yn dysgu o’r amgylchedd a phrofiadau hunangyfeiriedig, (Williams, L, 2012, t.133). 

Mathau o chwarae
Mae yna amrywiaeth o fathau gwahanol o chwarae sy’n cefnogi datblygiad plant. Dyma enghraifft isod o’r mathau o chwarae: 
Chwarae rôl – Ystyr chwarae rôl yw pan mae’r plant yn perfformio ac actio fel rhan o berson neu gymeriad. Mae chwarae rôl yn bwysig mewn datblygiad a chwarae plant oherwydd mae’r unigolion yn defnyddio ei dychymyg a’i chreadigrwydd, yn gwella iaith a chyfathrebu trwy siarad a gweld ei hunan mewn persbectif gwahanol (Conscious Craft, 2018 a Play Wales, 2017). Mae’r oedolion yn gallu cefnogi chwarae hunangyfeiriedig o fewn chwarae rôl gan osod ardal chwarae rôl yn yr ystafell ac amrywiaeth o adnoddau (fel dillad gwisgo lan). Mae chwarae rôl yn cysylltu gyda chwarae hunangyfeiriedig oherwydd mae’r plant yn wneud y penderfyniad o ble maent eisiau chwarae a dewis y math o adnoddau maent eisiau chwarae gyda. Hefyd, mae chwarae rôl yn cefnogi datblygiad cyfannol plant oherwydd bydd y plentyn yn datblygu sgiliau corfforol gan symud a gwisgo a helpu’r plant i fynegi ei hun yn well oherwydd mae chwarae yn cefnogi’r plant i ddatblygu emosiwn a hyder.
Basgedi trysor – Mae basgedi trysor yn bwysig mewn datblygiad a chwarae plant oherwydd mae’r basgedi yn gallu cynnwys amrywiaeth o ddeunyddiau rhydd fel: brwsh paent, sosban fach a/neu lwy bren i gefnogi’r plant i chwarae yn holistig a defnyddio synhwyrau (Sensory Treasures, dim dyddiad). Mae’r oedolion yn gallu cefnogi chwarae hunangyfeiriedig o fewn chwarae gyda basgedi trysor gan osod amrywiaeth o adnoddau yn y fasged sy’n seiliedig i ddiddordeb ac oedran plant ac mae chwarae gyda basgedi trysor yn cysylltu gyda chwarae hunangyfeiriedig oherwydd mae’r plant mewn arweiniad o’i dysgu gan ddewis y deunyddiau rhydd maent eisiau chwarae gyda. I gloi, mae basgedi trysor yn cefnogi datblygiad cyfannol plant oherwydd mae’r plant yn datblygu sgiliau echddygol man gan ymestyn, codi a symud adnoddau.  






Rhan dau
Beth yw risg?
Wrth ystyried y pwnc hwn, ystyr risg yw’r siawns a thebygolrwydd bod person yn cael niwed neu’n bod yn achosi effaith negyddol ar iechyd a diogelwch os yw’n agored i risg (CCOHS, 2021). Medd (Tassoni, et al. 2010, t.44) bod cymryd risg yn bwysig mewn chwarae a datblygiad plant oherwydd mae’r unigolion yn derbyn y cyfleoedd i arbrofi, defnyddio synhwyrau, derbyn profiadau newydd, helpu plant i asesu a rheoli risg a rhoi cyfle i’r plentyn dysgu fel i ragweld ac osgoi sefyllfaoedd peryglus. Mae Scandinafia wedi creu ysgol goedwig sy’n annog plant i arwain y chwarae, cymryd heriau newydd, rhyngweithio gyda deunyddiau gwahanol a chysylltu plant gyda natur (WoodlandsTV, 2018). Mae ysgol goedwig yn gallu bod yn risg emosiynol a risg corfforol i blant oherwydd mae rhaid i’r plant ymdopi gyda’r tywydd am fod tymhorau ddim yn atal y chwarae ac mae plant yn derbyn heriau unigryw yn yr awyr agored fel dringo coeden.  

Buddion cymryd risg
Mae cynnig risg yn fuddion oherwydd mae’n cefnogi’r unigolion i ymestyn ei gallu, herio ei hunan, cefnogi sgiliau corfforol a chreadigrwydd plentyn, helpu’r plant i ddysgu trwy gamgymeriadau a datrys problemau, goresgyn eu hofnau a chefnogi’r unigolion i ddatblygu dealltwriaeth o bwyso a mesur risg. Dwed (Wellhousen, 2002, t.73, 92) a Bazley (2018) bod cynnig risg yn fantais oherwydd mae’n cefnogi’r plant i ddatblygu sgiliau echddygol man gan dderbyn heriau newydd a chefnogi’r plant i reoli emosiynau a mynegi ei hun yn well gan neidio, gweddi a rhedeg am fod plant yn derbyn y rhyddid i archwilio a darganfod. Enghraifft o risg yw chwarae cuddio oherwydd mae’r plant yn teimlo bod nhw’n derbyn y rhyddid oherwydd does neb yn gwylio a gwybod ble mae’r unigolyn. I ymestyn, mae Play Wales (2021) a (Forwardsteps, 2019) yn dweud bod cynnig risg yn fuddion oherwydd os mae’r plentyn yn gallu dringo coeden bydd yr unigolyn yn datblygu hunanhyder, hunan balchder a chyflawni llwyddiant. 
Mae’r Parenting Junkie (2019) yn hybu plant i dderbyn peth risg oherwydd mae’r unigolion yn derbyn y cyfleoedd i baratoi ar gyfer y dyfodol. Enghraifft o risg sy’n cefnogi sgiliau plant yw torri ffrwythau gyda chyllell am fod hwn yn rhoi cyfleoedd i’r plentyn ymarfer fel i defnyddio’r cyllell mewn ffordd ddiogel. Mae Montessori yn pwysleisio bod angen i’r ymarferwyr darparu adnoddau go iawn sy’n gweithio a bod plant yn derbyn adnoddau sy’n addas ar gyfer oedran a lles plentyn (Daily Montessori, 2020). Mae cymryd risg yn bwysig mewn diogelwch plant am fod y plentyn yn gallu archwilio pan maent yn fach ac wedyn bydd yr unigolyn gyda’r profiadau a sgiliau i gefnogi ei hun ar gyfer y dyfodol oherwydd mae risg yn rhan o fywyd. 

Cydbwyso risg
Mae’n bwysig bod oedolion yn cydbwyso risg oherwydd mae’n bwysig bod plant yn derbyn y cyfleoedd i dderbyn risg ond hefyd bod yr ymarferwyr yn ystyried iechyd a diogelwch plant. Gan ystyried rôl oedolyn wrth gydbwyso risg, mae pob lleoliad yn dilyn polisi iechyd a diogelwch er mwyn diogelu plentyn, cynllunio amgylchedd sy’n hybu risg diogel, dilyn cymarebau staff, arsylwi’r plant trwy risg, sicrhau bod bocs cymorth cyntaf ar gael os mae digwyddiad o risg peryglus wedi digwydd a bod ymarferwyr yn derbyn hyfforddiant cymorth cyntaf er mwyn diogelu am iechyd a diogelwch plant (Wellhousen, 2002, t. 52, 185, 189). Mae’n bwysig bod ymarferwyr yn annog plant i gymryd risg gan roi canmoliaeth a gosod mannau cychwyn (fel defnyddio forc plastig ac wedyn cyllell go iawn), bod ymarferwyr ddim yn delio gyda sefyllfa o risg mewn ffordd negyddol a bod yr oedolyn yn hybu risg ond ddim yn amharu ar risgiau plant. I ychwanegu, gan ystyried risg mae angen cofio bod plant yn datblygu sgiliau ar amodau gwahanol am fod hwn yn dibynnu ar amgylchedd, profiadau ac iechyd y plentyn (Wellhousen, 2002, t.34). Esiampl o hyn yw anghenion ychwanegol oherwydd mae’n bwysig bod ymarferwyr yn gynhwysiant gan symleiddio’r risg i gyrraedd anghenion plant a chynnwys pob plentyn mewn risgiau i osgoi gwahaniaethu (Wellhousen, 2002, t.50, 159).
Ymhellach, mae erthygl 32 o hawliau plant yn sôn am ddiogelu plant rhag gwaith sy’n beryglus (Comisiynydd Plant Cymru, 2021). Gan ystyried yr hawl, mae angen sicrhau bod ymarferwyr yn gwerthfawrogi hawliau plant gan sicrhau bod y plentyn yn derbyn y gofal cywir ond hefyd i gynnwys risg diogel. Yn yr un modd, mae gan ymarferwyr dyletswydd gofal i ofalu am iechyd a diogelwch plant felly gan gadw’r plant yn ddiogel mae’r ymarferwyr yn gallu gwneud asesiadau risg. Ystyr asesiad risg yw ffurflen i asesu peryglon (Tassoni, P. et al. 2010). Ar asesiad risg, maent yn cofnodi beth yw’r risg, y peryg sydd yn gallu digwydd a’r mesur rheoli er mwyn lleihau’r peryg. Er enghraifft: mae siswrn yn gallu achosi niwed i’r plant oherwydd mae’n finiog felly gan reoli hwn mae angen sicrhau bod yr offer yn addas i oedran plentyn. Mae’n bwysig bod oedolion yn wneud asesiadau risg i leihau/osgoi niwed peryglus, i wneud i’r ymarferwyr teimlo’n fwy hyderus i gynnig risg a sicrhau bod y risg yn ddiogel ond hefyd yn cynnwys elfennau o risg er mwyn rhoi her i’r plant (TeachKloud, 2018). 




















Rhan tri
Arsylwi plant 
Ymhellach, ystyr arsylwi yw’r dull i wylio a gwrando ar blant gan gofnodi tystiolaeth o beth mae’r unigolion yn gwneud trwy archwilio a darganfod (Azilo Training, dim dyddiad). Mae’r ymarferwyr gyda’r cyfrifoldeb i arsylwi plant yn y Fframwaith Cyfnod Sylfaen, i ddilyn y cylch arsylwi a sicrhau bod plant yn datblygu a dysgu. Gan arsylwi, mae’r oedolyn yn derbyn y cyfle gorau i adnabod y plentyn yn well gan weld personoliaeth, ymddygiad, datblygiad, diddordebau ac anghenion yr unigolion (Thomas a Loughran, 2010, t.119). Mae arsylwi yn bwysig oherwydd bydd yr oedolyn yn gweld datblygiad holistaidd y plentyn, ystyried camau nesaf o ran datblygiad plant, asesu i weld os oes angen i’r plentyn derbyn cefnogaeth ychwanegol ac ystyried targedau i gefnogi plant i gyrraedd ei photensial llawn (Williams, 2012, t.129).

Olrhain amser
Mae’r dull arsylwi o olrhain amser yn ddull effeithiol ar gyfer arsylwi plant oherwydd mae’r ymarferwyr yn derbyn gwybodaeth a chlipluniau o beth mae’r plentyn yn wneud yn ystod amserau penodol (webanywhere, 2021 a Observation methods, dim dyddiad). Er enghraifft: am 1:25yp mae’r plentyn yn chwarae gyda doli a rhoi bwyd iddynt a gan fwydo’r doli, mae’r plentyn yn canu can. Mae olrhain amser yn ddull effeithiol oherwydd mae’r ymarferwyr yn canolbwyntio ar y plentyn gan dderbyn y wybodaeth o beth mae’r plentyn yn wneud, ble mae’r unigolyn, pwy sydd gyda’r plentyn ac fel mae’r unigolyn yn ymateb. Mae’r dull yn cefnogi datblygiad plant oherwydd bydd yr oedolyn yn adnabod y plentyn yn well trwy arsylwi sy’n arwain i’r ymarferwyr chynnwys adnoddau sy’n cysylltu tuag at ddiddordebau a gallu’r unigolyn. Gan ddefnyddio’r dull arsylwi, mae’r ymarferwyr yn ysgrifennu nodiadau bach am y plentyn gan arsylwi dros dro. Er enghraifft: mae’r ymarferwyr yn arsylwi’r plentyn, yn cael brêc ac wedyn yn arsylwi’r plentyn eto ar ôl 3-15 munud. Gan ddefnyddio’r dull yma o olrhain amser, mae angen cynnwys ymarferwyr i arsylwi a phlentyn i ganolbwyntio arno ac mae’n bwysig bod yr oedolyn gyda chloc amser er mwyn rheoli a chofnodi amser a sicrhau bod pensil a phapur ar gael er mwyn ysgrifennu nodiadau (People Orchard, 2012). I ymestyn, mae’r dull arsylwi yn cysylltu gyda chwarae hunangyfeiriedig oherwydd mae’r oedolyn yn gwylio ac arsylwi’r plentyn o bellter sy’n rhoi rhyddid i’r unigolyn i archwilio’r amgylchedd a rheoli symudiadau a dydy’r oedolyn ddim yn amharu ar yr unigolyn trwy chwarae.  

Manteision, anfanteision a rhwystrau
Gan ddefnyddio’r dull arsylwi o olrhain amser, mae’r ymarferwyr yn derbyn gwybodaeth a thystiolaeth o beth mae’r plentyn yn wneud yn syth ac yn gallu arsylwi’r unigolyn am amserau gwahanol mewn sesiynau’r dydd sy’n rhoi cyfleoedd i’r oedolyn wneud tasgau gwahanol ac arsylwi dau blentyn yn ystod amserau penodol. Mae’r dull yma yn rhwydd i gwblhau oherwydd mae’r ymarferwyr yn ysgrifennu nodiadau am y plentyn tra bod yn arsylwi. Hefyd, mae’r oedolyn yn rheoli’r dull arsylwi gan fonitro’r amser a dewis beth maent yn chwilio amdano a beth sy’n bwysig i gofnodi wrth arsylwi (Early Childhood Education, 2020). Does dim angen i’r ymarferwyr cofnodi gwybodaeth a thystiolaeth ddwfn o’r plentyn felly mae hwn yn arbed amser i’r ymarferwyr. Gan arsylwi plentyn, mae’r ymarferwyr yn gallu sganio’r amgylchedd i weld os mae’r plant eraill yn mynd yn yr ardaloedd dysgu gwahanol ac yn chwarae gyda’r adnoddau. Gan asesu’r amgylchedd, mae’r ymarferwyr yn gallu ymestyn ei ymarfer gan weld os mae’r amgylchedd yn hybu datblygiad plant neu os angen i’r oedolyn ail-cynllunio’r ystafell a/neu osod adnoddau ychwanegol sy’n addas ar gyfer diddordebau’r unigolion.
Enghraifft o anfantais yw dydy’r ymarferwyr ddim yn gweld datblygiad cyfannol y plentyn a cholli beth mae’r plentyn yn wneud oherwydd dydy’r oedolyn ddim yn derbyn y cyfnod hyr i arsylwi ac yn cael brêc yn ystod arsylwadau. Er enghraifft: os mae digwyddiad o ymladd wedi digwydd, bydd yr ymarferwyr ddim yn gwybod beth sydd wedi digwydd a pam mae hwn yn effeithio ar y plentyn. Esiampl o anfantais arall yw bod cofnodi nodiadau bach ddim yn rhoi llawer o wybodaeth ddwfn a/neu glir o beth mae’r plentyn yn wneud yn ystod yr amserau penodol. 
Gan ystyried y dull arsylwi o olrhain amser, mae yna amrywiaeth o rwystrau i osgoi. Er enghraifft: efallai bod ymarferwyr sy’n arsylwi ddim wedi derbyn y profiad o weithio gyda phlant felly dydy’r oedolyn ddim gyda’r ddealltwriaeth o fel i ddefnyddio’r dull o olrhain amser a gwybod fel i adnabod datblygiad plant. I gloi, efallai bod yr amgylched ddim yn berthnasol ar gyfer diddordebau a gallu’r plentyn a gall hwn lleihau dysgu’r unigolyn ac achosi i’r ymarferwyr derbyn llai o wybodaeth am y plentyn.
Rhan pedwar
Chwarae plant
Dywedir yn aml fod plant yn dysgu trwy brofiadau ymarferol a gwneud a bod chwarae yn cefnogi’r unigolion i ddatblygu dealltwriaeth a sgiliau newydd oherwydd mae’r cwricwlwm yn Gymru wedi cael ei chynllunio ar gyfer chwarae. (Fframwaith Cyfnod Sylfaen, 2015). Dwed Plant yng Nghymru (2014) bod polisi chwarae wedi cael ei chreu er mwyn nodi pwysigrwydd chwarae mewn datblygiad plant ac annog lleoliadau i ddysgu plant trwy wneud oherwydd mae’n cefnogi’r plant i ddatblygu yn gorfforol, datrys problemau, datblygu sgiliau cymdeithasol a chefnogi’r plant i ddatblygu yn feddyliol, emosiynol a creadigol (Importance of Play in Children’s Development, 2020). Mae Dewey yn pwysleisio bod plant yn dysgu trwy wneud gan dderbyn y profiad o chwarae, archwilio’r amgylchedd a’r cyfleoedd i fynd allan yn yr awyr agored neu aros yn yr ystafell (KD Monteza, 2017). Gan chwarae, mae’n bwysig i ganolbwyntio ar y plentyn am fod angen rhoi empathi ar allu a diddordebau’r unigolyn er mwyn cynllunio amgylchedd naturiol a chynnwys ardaloedd dysgu ac adnoddau sy’n berthnasol er mwyn hybu chwarae.  

Rôl chwarae wrth wneud arsylwadau ac asesiadau
Mae rôl chwarae wrth wneud arsylwadau ac asesiadau yn bwysig mewn datblygiad plant oherwydd gan chwarae mae’r plentyn yn defnyddio amrywiaeth o sgiliau gwahanol a bydd yr ymarferwyr yn fwy tebygol i weld datblygiad cyfannol y plentyn am fod yr unigolyn yn ymlacio ac yn mwynhau. Awgryma (Tassoni, 2010, t.233) bod 80% o arsylwadau yn cael ei wneud pan mae plant yn chwarae hunangyfeiriedig. Gan arsylwi a gwneud asesiadau rydych yn gallu gweld cyfranogiad uwch y plentyn trwy chwarae, gweld beth mae’r unigolyn yn gallu gwneud heb gefnogaeth, gweld y plentyn yn wneud penderfyniadau a dewisiadau a hefyd gweld y plant yn datblygu yn naturiol, yn chwarae rhydd a defnyddio chreadigrwydd a dychymyg. Dwed (Williams, L, 2012, t.129 a 130 a Tassoni, 2010, t.375 a 376) bod arsylwadau ac asesiadau yn bwysig oherwydd rydym yn derbyn yr amser gorau i weld cryfderau a gwendidau’r plentyn, y math o chwarae mae’r plentyn yn wneud (er enghraifft: chwarae sensori), adnabod y plentyn yn well, edrych ar blentyn yn holistaidd a gweld os mae chwarae yn gwella a hybu datblygiad plant. I ymestyn, mae chwarae yn hybu lles plant oherwydd mae’r ymchwil o Howard a McInnes (2012) wedi darganfod bod gweithgareddau sydd fel chwarae yn gwella lles ac emosiwn plant na’r gweithgaredd a oedd llai fel chwarae am fod yr oedolyn yn arwain y gweithgaredd. Gan ystyried yr ymchwil, bydd y plant yn ymateb i dasg sydd yn seiliedig i chwarae hunangyfeiriedig mewn ffordd bositif oherwydd bydd y plentyn yn arwain y chwarae ond dydy’r gweithgaredd oedd yn llai fel chwarae ddim yn hybu lles ac emosiwn oherwydd dydy’r plant ddim yn rheoli’r chwarae a bod y dasg yn teimlo fel gwaith.
I ychwanegu, cred Kelly (2016) a Brown (2020) bod rôl chwarae yn bwysig mewn arsylwi ac asesu oherwydd bydd yr ymarferwyr yn ymwybodol o arddull dysgu’r plentyn ac ystyried camau nesaf o ran datblygiad plentyn gan ystyried y cylch cynllunio. Ar y cyfan, os mae’r ymarferwyr ddim yn arsylwi’r plant trwy chwarae bydd y plentyn ddim yn derbyn y cyfleoedd i ddysgu trwy brofiadau ymarferol, defnyddio synhwyrau, datblygu yn holistaidd a chyrraedd ei photensial llawn oherwydd mae’r unigolyn yn cerdded rownd yr ystafell yn ddiflas am fod y plentyn ddim yn dysgu ac yn wneud dim byd.

Ymgysylltiad a chywirdeb yr arsylwi
Gan arsylwi ac asesu, dydy ymgysylltiad y plentyn ddim yn cael effaith oherwydd bydd yr oedolyn yn sefyll nôl a gwylio’r plentyn o bellter heb amharu a/neu osod tasg benodol am fod hwn yn gallu achosi straen i’r plant. Mae’n bwysig bod yr oedolyn yn cynllunio chwarae trwy osod ardaloedd dysgu ac adnoddau, yn arsylwi chwarae plant gan weld beth mae’r plentyn yn wneud ac wedyn adolygu’r chwarae i weld os mae’r plentyn yn datblygu a chyrraedd norms ei oedran. I ychwanegu, mae Jerald (2012) yn pwysleisio bod angen sicrhau bod cywirdeb yr arsylwadau yn gywir. Dydy arsylwi trwy chwarae ddim yn effeithio ar gywirdeb yr asesiad oherwydd mae’r ymarferwyr yn gwylio a chofnodi beth mae’r plant yn wneud trwy chwarae. I gloi, gan ystyried cywirdeb yr arsylwi, mae angen sicrhau bod yr ymarferwyr yn arsylwi plant tua dwywaith y tymor er mwyn adnabod datblygiad y plentyn, bod plant yn derbyn digon o amser i chwarae ac archwilio a gwneud yn siŵr bod yr oedolyn gyda’r amser i weld datblygiad cyfannol y plentyn ac ystyried camau datblygiad nesaf y plentyn yn ei dysgu.

